CELEX: 62013TN0671
Language: da
Date: 2013-12-17 00:00:00
Title: Sag T-671/13: Sag anlagt den 17. december 2013 — PAN Europe og Confédération paysanne mod Kommissionen

22.2.2014   
            
            
               DA
            
            
               Den Europæiske Unions Tidende
            
            
               C 52/40
            
         Sag anlagt den 17. december 2013 — PAN Europe og Confédération paysanne mod Kommissionen
   (Sag T-671/13)
   2014/C 52/77
   Processprog: engelsk
   
      Parter
   
   
      Sagsøgere: Pesticide Action Network Europe (PAN Europe) (Bruxelles, Belgien) og Syndicat agricole Confédération paysanne (Bagnolet, Frankrig) (ved advokat B. Kloostra)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Annullation af Kommissionens afgørelse af 9. oktober 2013, hvorved den afviste følgende:
               
                           —
                        
                        
                           Anmodningen om intern prøvelse af Kommissionens gennemførelsesforordning (EU) nr. 485/2013 af 24. maj 2013 om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstofferne clothianidin, thiamethoxam og imidacloprid og om forbud mod anvendelse og salg af frø, som er behandlet med plantebeskyttelsesmidler, der indeholder disse aktivstoffer (EUT L 139, s. 12).
                        
                     
                           —
                        
                        
                           Anmodningen om intern prøvelse af Kommissionens undladelse af at indføre et fuldstændigt forbud mod clothianidin, thiamethoxam og imidacloprid.
                        
                     
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1)
            
            
               Med det første anbringende gøres det gældende, at Kommissionen med vedtagelsen af den anfægtede foranstaltning har handlet i strid med artikel 9, stk. 3, i De Forenede Nationers konvention af 25. juni 1998 om adgang til oplysninger, offentlig deltagelse i beslutninger og adgang til klage og domstolsprøvelse på miljøområdet (Århus-konventionen) (1). De bestemmelser, som Kommissionen har anvendt — artikel 10 sammenholdt med artikel 2, stk. 1, litra g) og h), i Århus-konventionen — er uforenelige med artikel 9, stk. 3, i Århus-konventionen. Ulovligheden af disse bestemmelser i Århus-konventionen burde have medført, at Kommissionen ikke anvendte de i den anfægtede afgørelse nævnte kriterier og realitetsbehandlede anmodningerne om intern prøvelse.
            
         
               2)
            
            
               Med det andet anbringende gøres det gældende, at Kommissionen med vedtagelsen af den anfægtede foranstaltning har tilsidesat sin forpligtelse til at handle i overensstemmelse med konventionen i videst muligt omfang. Kommissionen burde have fortolket artikel 10 i Århus-konventionen — herunder især ordene »forvaltningsakt« og »administrativ undladelse« i denne bestemmelse — i overensstemmelse med artikel 9, stk. 3, i Århus-konventionen, og den burde ikke have taget hensyn til de ulovlige definitioner i artikel 2, stk. 1, litra g) og h), i Århus-konventionen. Kommissionen har således handlet i strid med artikel 10 i Århus-konventionen og forpligtelsen til at handle i overensstemmelse med konventionen.
            
         
      (1)  Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT L 264, s. 13).